text: Ledige skal på landet
  10 april 2012 kl. 10.51
  Ledige, der har været arbejdsløse mere end tre måneder, bliver nu tilbudt et ophold på landet.
  De ledige behøver ikke have nogen form for erfaring med landbruget.
  De vil nemmlig få et fem ugers kursus, hvor de bliver sat lidt ind i hvordan man arbejder på en gård.
  Derefter følger et 13 uger langt forløb hos landmanden, der i mellemtiden sender sine faste medarbejdere på kursus. Det skriver Landbrugsavisen.
  Projektet er ved at blive udarbejdet i Jobcenter Vejen.
  Fagkonsulent Evy Iversen, Jobcenter Vejen, kalder jobrotationen for en win-win situation. 
  - Landmændene får oprustet deres arbejdskraft ved at sende deres faste medarbejdere på kursus, og de ledige får noget erfaring, siger Evy Iversen til Landbrugsavisen.
  